CELEX: 32012D0330
Language: da
Date: 2012-06-25 00:00:00
Title: Rådets afgørelse 2012/330/FUSP af 25. juni 2012 om ændring af afgørelse 2011/426/FUSP om udnævnelse af Den Europæiske Unions særlige repræsentant i Bosnien-Hercegovina

26.6.2012   
            
            
               DA
            
            
               Den Europæiske Unions Tidende
            
            
               L 165/66
            
         RÅDETS AFGØRELSE 2012/330/FUSP
   af 25. juni 2012
   om ændring af afgørelse 2011/426/FUSP om udnævnelse af Den Europæiske Unions særlige repræsentant i Bosnien-Hercegovina
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 18. juli 2011 afgørelse 2011/426/FUSP (1) om udnævnelse af Peter SØRENSEN til Den Europæiske Unions særlige repræsentant (EUSR) i Bosnien-Hercegovina. EUSR's mandat udløber den 30. juni 2015.
            
         
               (2)
            
            
               Afgørelse 2011/426/FUSP gav EUSR det finansielle referencegrundlag for perioden fra den 1. september 2011 til den 30. juni 2012. Et nyt finansielt referencegrundlag for perioden fra den 1. juli 2012 til den 30. juni 2013 bør fastlægges.
            
         
               (3)
            
            
               Rådet for Udenrigsanliggender bekræftede i sine konklusioner af 10. oktober 2011 dets tilslutning til yderligere at styrke støtten til Bosnien-Hercegovina. EUSR's stab bør i overensstemmelse hermed styrkes, således at EUSR kan råde over de medarbejdere, der er nødvendige til at levere denne støtte.
            
         
               (4)
            
            
               Den Europæiske Unions politimission (EUPM) i Bosnien-Hercegovina vil blive nedlagt den 30. juni 2012. EUSR bør da overtage visse af EUPM's opgaver på retsstatsområdet.
            
         
               (5)
            
            
               EUSR gennemfører mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21.
            
         
               (6)
            
            
               Afgørelse 2011/426/FUSP bør ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Afgørelse 2011/426/FUSP ændres således:
   
               1)
            
            
               Artikel 3, litra e), affattes således:
               
                           »e)
                        
                        
                           at sikre gennemførelsen af Unionens indsats inden for alle aktiviteter på retsstatsområdet, retshåndhævelse og i forbindelse med reformen af sikkerhedssektoren, fremme Unionens overordnede koordinering af Unionens indsats og udstikke lokale politiske retningslinjer herfor i forbindelse med støtte til politireform, bekæmpelse af organiseret kriminalitet, grænseoverskridende kriminalitet og korruption og i den forbindelse bistå HR og Kommissionen med vurderinger og vejledning i fornødent omfang«.
                        
                     
         
               2)
            
            
               Artikel 3, litra f), udgår.
            
         
               3)
            
            
               I artikel 5, stk. 1, tilføjes følgende afsnit:
               »Det finansielle referencegrundlag til dækning af udgifterne i forbindelse med EUSR's mandat i perioden fra den 1. juli 2012 til den 30. juni 2013 udgør 5 250 000 EUR.«
            
         
               4)
            
            
               Artikel 10 affattes således:
               »Artikel 10
               Sikkerhed
               EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af afsnit V i traktaten, i overensstemmelse med EUSR's mandat og på baggrund af sikkerhedssituationen i det geografiske ansvarsområde træffe alle med rimelighed gennemførlige forholdsregler med hensyn til sikkerheden for alt personale, der står under EUSR's direkte myndighed, navnlig ved at:
               
                           a)
                        
                        
                           udarbejde en missionsspecifik sikkerhedsplan på grundlag af rådgivning fra EU-Udenrigstjenesten, der omfatter missionsspecifikke materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for missionsområdet og styringen af sikkerhedshændelser, samt en beredskabsplan og en evakueringsplan for missionen
                        
                     
                           b)
                        
                        
                           sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i missionsområdet
                        
                     
                           c)
                        
                        
                           sikre, at alle medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til missionsområdet på grundlag af de risikoratings, som EU-Udenrigstjenesten har opstillet for missionsområdet
                        
                     
                           d)
                        
                        
                           sikre, at alle vedtagne henstillinger, der udarbejdes efter regelmæssige sikkerhedsvurderinger, gennemføres, og aflægge skriftlige rapporter om deres gennemførelse og om andre sikkerhedsspørgsmål som led i statusrapporten og rapporten om gennemførelse af mandatet til Rådet, HR og Kommissionen.«
                        
                     
         Artikel 2
   Ikrafttræden
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 25. juni 2012.
      
         
            På Rådets vegne
         
         C. ASHTON
         
            Formand
         
      
   
   
      (1)  EUT L 188 af 19.7.2011, s. 30.